איתך בלעדייך
על ערפל גופך גופי מתגעגע; טוב לי ומוזר לי בלעדייך להיות; השעון גמגם דבר מה אני יודע; הוא רצה לומר אחת אחר חצות; קדקודי עטור בתלתלי הליל; ובהם לבנת ידיך נארגה; צמד אישוני כשתי קרני האיל; נאחז בסבך מרגוע וערגה; פה אדמה מקודם מחרשת ערבים; ועתה כאן יער אפילה נישא; תינוקות סומים פורשים עכשיו כפיים; אל פרות נופו מתוך העריסה; תניני גם אני להתקטן בגובה; תניני גם אני ריסיים להגיף; ולצאת לדרך ולשאת את שובל; זיכרונך השט מלילה אל אביב; מה איכפת אם גם סכין שלום שוכח; כבר בגב תקענו פעם זה לזה; על אשר עיני זנתה ותתפקח; וצעיפך הדק נדרס ויתבזה; הן את פה כעת ולנו טוב ביחד; אם לא תאמיני בואי וראית; אין שניה עימי; רק את רק את ואך את; השעון מורה אחת ואין שנית; על ערפל גופך...; 